Johan Olsson

Johan Arne Olsson (sündinud 19. märtsil 1980 Västerås) on Rootsi endine murdmaasuusataja. Olsson on osalenud kolmedel taliolümpiamängudel. 2006. aasta taliolümpiamängudel Torinos osales ta kolmel alal. Parima koha sai ta 15 km klassikasõidus, kus ta sai 6. koha. 30 km suusavahetusega sõidus sai ta 23. ja 50 km ühisstardiga vabasõidus 25. koha. 2010. aasta OM-il Vancouveris võistles ta neljal alal ja tuli 4×10 km teatesõidus koos Daniel Rickardssoni, Anders Södergreni ja Marcus Hellneriga olümpiavõitjaks. Lisaks sai ta kaks pronksmedalit 30 km jälitussõidus ja 50 km ühisstardiga vabasõidus. 15 km vabasõidus sai ta 11. koha. 2014. aasta taliolümpiamängudel võitis ta teatesõidus kuldmedali ja 15 km klassikas hõbemedali. Olsson on osalenud kuutel maailmameistrivõistlustel. 2005. aasta MM-il oli tema parimaks kohaks 30 km suusavahetusega sõidus saadud 21. koht. 2007. aasta MM-il Sapporos oli ta 15 km klassikasõidus seitsmes. 2009. aasta MM-il Liberecis oli ta 15 km klassikas üheksas. 2011. aasta maailmameistrivõistlustel Oslos võitis ta võitis ta teatesõidus hõbemedali. 2013. aasta maailmameistrivõistlustel võitis ta kuldmedali 50 km klassikas ning hõbemedali 15 km vabatehnika sõidus ja 4×10 km teatesõidus. 2015. aasta maailmameistrivõistlustel Falunis tuli ta maailmameistriks 15 km vabatehnikasõidus ning võitis teatesõidus hõbemedali ja 50 km klassikas pronksmedali. Teatesõidus sõitis ta teist vahetust kiireima ajaga. 2017. aasta maailmameistrivõistlustel Lahtis võitis ta teatesõidus pronksmedali. Individuaalalal jäi parimaks kohaks üheksas 15 km klassikas. Esimest korda osales Olsson maailma karikasarjas 8. detsembril 2001 Cognes 10 km klassikasõidus ja sai 100 startinu seas 54. koha. Esimese võidu sai ta MK-etapil Davos 13. detsembril 2008 15 km klassikasõidus. Olsson osales MK-sarjas võrdlemisi harva, startides individuaalselt 15 hooaja jooksul 101 etapil. Poodiumile jõudis ta seitsmel korral, millest koguni viiel korral poodiumi kõrgemale astmele. Teatesõidus osales ta 22 korral ning tuli Rootsi võistkonnaga esikohale vaid ühel korral: 21. novembril 2010 etapil Gällivares. Ühelgi sprindidistantsil ta poodiumile ei jõudnud. Ainsal korral sõitis ta Tour de Ski lõpuni 2012–2013, mil sai kokkuvõttes üheksanda koha. 2017. aasta aprillis teatas ta, et lõpetab tippsportlaskarjääri. 2006 Torinos pronksmedal 4×10 km teatesõidus 2010 Vancouveris olümpiavõitja 4×10 km teatesõidus pronksmedal 30 km suusavahetusega sõidus pronksmedal 50 km ühisstardist klassikasõidus 2014 Sotšis olümpiavõitja 4×10 km teatesõidus hõbemedal 15 km klassikasõidus 2011 Oslos hõbemedal 4×10 km teatesõidus 2013 Val di Fiemmes maailmameister 50 km klassikas hõbemedal 15 km vabatehnika sõidus hõbemedal 4×10 km teatesõidus 2015 Falunis maailmameister 15 km vabatehnika sõidus hõbemedal 4×10 km teatesõidus pronksmedal 50 km klassikas 2017 Lahtis pronksmedal 4×10 km teatesõidus John Olsson osales individuaalselt kokku 101 MK-etapil ja jõudis poodiumile 7 korral, millest viiel korral kõige kõrgemale astmele. 2008. aastal abiellus ta endise suusataja Anna Olssoniga (neiupõlvenimega Dahlberg). Neil on tütar Molly. "Olümpia- ja MM-medalitega pärjatud Rootsi suusataja loobub tippspordist". ERR Sport. 12.4.2017. Vaadatud 19.4.2017 "Johan Olsson retires from elite skiing". fis-ski.com. 13.4.2017. Vaadatud 19.4.2017 Johan Olsson FIS-i kodulehel (inglise)